2014 సాధారణ ఎన్నికలలో రాజమహేంద్రవరం లోక్ సభ నియోజకవర్గంలో టిడిపి అభ్యర్ధి, నటుడు మాగంటి మురళీమోహన్ గెలిచారు. ఆయన వైసిపి అభ్యర్ధి బి.వెంకటరమణపై 167434 ఓట్ల మెజార్టీతో విజయం సాధించారు. వెంకటరమణకు 463139 ఓట్లు వచ్చాయి. ఇక కాంగ్రెస్ తరపున పోటీ చేసిన ఎమ్మెల్సీ కందుల దుర్గేష్ కు 21243 ఓట్లు మాత్రమే వచ్చి డిపాజిట్ కోల్పోయారు. 2009 ఎన్నికలలో మురళీమోహన్ ఓడిపోయినా, 2014 ఎన్నికలలో గెలుపొందారు. వైసిపి అభ్యర్ధి వెంకటరమణ , ఎమ్మెల్సీ బొడ్డు భాస్కరరామారావు కుమారుడు. మొదట టిడిపిలో ఉండి, తర్వాత వైసిపిలో చేరి కుమారుడికి టిక్కెట్ ఇప్పించుకున్నారు. అయితే వైసిపి ఓటమి తర్వాత తిరిగి టిడిపిలోకి జంప్ కొట్టారు. రాజమహేంద్రవరం లోక్ సభ పరిధిలోని అన్ని అసెంబ్లీ సెగ్మెంట్లలో టిడిపికి మెజార్టీ లభించింది. అనపర్తిలో 8576, రాజానగరంలో 13484, రాజమహేంద్రవరం సిటీలో 59547, రాజమహేంద్రవరం రూరల్ లో 35892, కొవ్వూరులో 18466, నిడదవోలు 15390, గోపాలపురంలో 15064 ఓట్ల ఆధిక్యత వచ్చింది.
రాజమహేంద్రవరం లోక్ సభ స్థానానికి 17సార్లు ఎన్నికలు జరిగితే.. కాంగ్రెస్, కాంగ్రెస్ ఐ లు కలిసి 10సార్లు, టిడిపి మూడుసార్లు, బిజెపి రెండుసార్లు, సిపిఐ, సోషలిస్టు పార్టీలు ఒక్కోసారి గెలుపొందాయి. సీనియర్ నేతలు డిఎస్.రాజు, ఎస్పీబి.పట్టాభిరామారావులు మూడుసార్లు, ఉండవల్లి అరుణకుమార్ రెండుసార్లు గెలిచారు. మిగిలిన వారిలో కావేటి మోహన్ రావు, ఎస్.రెడ్డి నాయుడు, చుండ్రు శ్రీహరి, జమున, కెవిఆర్.చౌదరి, చిట్టూరి రవీంద్ర, జి.వెంకటస్వామి నాయుడు, ఎస్.పి.బి.కె. సత్యనారాయణరావు, మురళీమోహన్ లు ఒక్కోసారి గెలిచారు. 1984 నుంచి జరిగిన ఎన్నికలలో ఒక్క ఉండవల్లి మాత్రమే వరుసగా రెండుసార్లు గెలుపొందారు. సోదరులైన పట్టాభిరామారావు, సత్యనారాయణరావులిద్దరు కేంద్రమంత్రులుగా పని చేశారు. డిఎస్.రాజు కూడా కేంద్రమంత్రి అయ్యారు.
2014 saadhaarana ennikalalo rajamahendravaram lok sabha niyojakavargamlo tidipi abhyardhi, natudu maganti muralimohan gelichaaru. aayana vaisipi abhyardhi bi.venkataramanapai 167434 otla mejartitho vijayam saadhinchaaru. venkataramanaku 463139 otlu vachayi. ika congress tarapuna poty chesina emmelsy kandula durgesh ku 21243 otlu matrame vachi depazit kolpoyaru. 2009 ennikalalo muralimohan odipoina, 2014 ennikalalo gelupondaaru. vaisipi abhyardhi venkataramana , emmelsy boddu bhaskararamarao kumarudu. modata tidipilo undi, tarvaata vaisipilo cheri kumarudiki ticket ippinchukunnaaru. ayithe vaisipi otami tarvaata tirigi tidipiloki jump kottaru. rajamahendravaram lok sabha paridhilooni anni assembley segmentlalo tidipiki mejarty labhinchindi. anapartilo 8576, rajanagaramlo 13484, rajamahendravaram citylo 59547, rajamahendravaram rooral loo 35892, kovvurulo 18466, nidadavolu 15390, gopalapuramlo 15064 otla aadhikyata vachindi.
rajamahendravaram lok sabha sthaanaaniki 17saarlu ennikalu jarigithe.. congress, congress ai lu kalisi 10saarlu, tidipi moodusaarlu, bijepi rendusaarlu, cpi, soshalistu paarteelu okkosari gelupondaayi. seanier nethalu ds.raju, espibi.pattaabhiraamaaraavulu moodusaarlu, undavalli arunakumar rendusaarlu gelichaaru. migilina vaarilo kaveti mohan raavu, es.reddi nayudu, chundru srihari, jamuna, kvr.chaudari, chitturi ravindra, ji.venkataswamy nayudu, es.pi.bi.ke. satyanaaraayanaraavu, muralimohan lu okkosari gelichaaru. 1984 nunchi jarigina ennikalalo okka undavalli matrame varusagaa rendusaarlu gelupondaaru. sodarulaina pattabhiramarao, satyanaaraayanaraavuldada kendramantrulugaa pani chesaru. ds.raju kuudaa kendramantri ayyaru.